
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ՕԳՈՍՏՈՍԻ 14-Ի N 1150-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ
	Կրթության տեսչական մարմին
	01/02․1/894-2026
04.08.2026

	«Հայաստանի Հանրապետության կառավարության 2025 թվականի օգոստոսի 14-ի N 1150-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի վերաբերյալ Հայաստանի Հանրապետության կրթության տեսչական մարմինն առաջարկություններ և դիտողություններ չունի։
	                             Ընդունվել է:

	ՀՀ տարածքային կառավարման և ենթակառուցվածքների նախարարություն
	ԴԽ/15․2/30650-2026
11.08.2026

	   
«Հայաստանի Հանրապետության կառավարության 2025 թվականի օգոստոսի 14-ի N 1150-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագիծը (այսուհետ՝ Նախագիծ) քննարկվել է ՀՀ մարզպետների աշխատակազմերի հետ։ 
Քննարկման արդյունքներով հայտնում ենք, որ Նախագծի վերաբերյալ առաջարկություններ և դիտողություններ չկան։

	

Ընդունվել է:

	Երևանի քաղաքապետարան
	01/108794-26
12.08.2026

	
Ի պատասխան Ձեր՝ 2026 թվականի հուլիսի 31-ի թիվ 01/09.1/27070-2026 գրության` հայտնում ենք, որ ներկայացված «Հայաստանի Հանրապետության կառավարության 2025 թվականի օգոստոսի 14-ի N 1150-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի վերաբերյալ դիտողություններ չունենք: 
Միաժամանակ, առաջարկում ենք Հայաստանի Հանրապետության կառավարության 2025 թվականի օգոստոսի 14-ի N 1150-Ն որոշման հավելվածի 10-րդ կետում «տվյալ տարածաշրջանի այլ դպրոցներ» բառերը փոխարինել «նույն համայնքում կամ մարզում բարձր կատարողականություն արձանագրած ուսումնական հաստատություններ» բառերով:  

	             Ներկայացված առաջարկը նպատակահարմար չէ ընդունել՝ հաշվի առնելով, որ սույն կարգով նախատեսված մենթորության մեխանիզմի կիրառումը նախատեսվում է սկսել 2027 թվականի հունվարի 1-ից, և այն փաստացի առաջին անգամ է կիրառվելու:
Կարգի 10-րդ կետով մենթոր հաստատությունների ընտրության համար նախատեսված «տվյալ տարածաշրջանի այլ դպրոցներ» ձևակերպումը հնարավորություն է տալիս, ըստ անհրաժեշտության և կոնկրետ իրավիճակի առանձնահատկությունների, ցածր կատարողականի արդյունք ունեցող հաստատությանը կցել համապատասխան փորձ և մասնագիտական ներուժ ունեցող դպրոց՝ առանց մենթոր հաստատության ընտրությունը սահմանափակելու միայն նույն համայնքում կամ մարզում բարձր կատարողականություն արձանագրած հաստատություններով:
Միաժամանակ, կարգի գործնական կիրառման առաջին փուլում առավել նպատակահարմար է պահպանել գործող կարգավորմամբ սահմանված ճկուն մոտեցումը և դրա կիրառման արդյունքում ձևավորված փորձի հիման վրա գնահատել մենթորության մեխանիզմի արդյունավետությունը, այդ թվում՝ մենթոր հաստատությունների ընտրության չափանիշների և աշխարհագրական շրջանակի նպատակահարմարությունը:
Հաշվի առնելով վերոգրյալը՝ առաջարկվող փոփոխության իրականացումը ներկա փուլում նպատակահարմար չի համարվել:


	ՀՀ ֆինանսների նախարարություն
	01/34/21618-2026
17.08.2026

	Ձեր սույն թվականի հուլիսի 31-ի № 01/09.1/27070-2026 գրությամբ ներկայացված՝ «Հայաստանի Հանրապետության կառավարության 2025 թվականի օգոստոսի 14-ի N 1150-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի վերաբերյալ, մեր իրավասությունների շրջանակներում, առաջարկներ չունենք:

	Ընդունվել է:

	ՀՀ արդարադատության նախարարություն
	/27.4.2/48744-2026
16.09.2026

	1. Նախագծի 1-ին կետի 1-ին ենթակետով նախատեսվում է որոշման հավելվածի 18-րդ կետը շարադրել նոր խմբագրությամբ, ըստ որի նախատեսվում է, որ բարձր կատարողականի արդյունք ցուցաբերած հաստատություններին ֆինանսական խրախուսում տրամադրելու նպատակով յուրաքանչյուր տարի նախարարության պաշտոնական կայքում տեղադրվում է հայտարարություն մրցույթին մասնակցելու համար, որտեղ հստակ նշվում է մրցույթի նպատակը, պահանջվող փաստաթղթերի ցանկը, դիմումների ներկայացման եղանակը, ժամկետները և գնահատման չափանիշները:
Այս առումով հարկ է նկատել, որ գործող որոշման ներկայիս կարգավորման համաձայն սահմանված է ժամկետ՝ «մինչև հունիսի 30-ը ներառյալ»՝ պաշտոնական կայքում մրցույթին մասնակցելու համար հայտարարություն տեղադրելու համար։ Գտնում ենք, որ նախատեսվող կարգավորման մեջ նույնպես անհրաժեշտ է որոշակիացնել նշված հայտարարության տեղադրման ժամկետը, քանի որ առանց ժամկետի նախատեսման նախագծի վերոնշյալ կարգավորումը որոշակի չէ, ինչը կարող է հանգեցնել տարակարծության։ 

	Ընդունվել է:

	2. Նախագծի 1-ին կետի 1-ին ենթակետով փոփոխության ենթարկվող հավելվածի 18-րդ կետի համաձայն՝ յուրաքանչյուր տարի նախարարության պաշտոնական կայքում տեղադրվում է հայտարարություն մրցույթին մասնակցելու համար, որտեղ հստակ նշվում է մրցույթի նպատակը, պահանջվող փաստաթղթերի ցանկը, դիմումների ներկայացման եղանակը, ժամկետները և գնահատման չափանիշները:
Միաժամանակ՝ նույն կետի 2-րդ ենթակետով նախատեսվում է սահմանել, որ գնահատման չափանիշները հրապարակման ենթակա չեն։
Այս առումով հարկ ենք համարում նշել, որ հավելվածի 18-րդ կետը վերոգրյալի առումով վերանայման և վերախմբագրման կարիք ունի՝ նկատի ունենալով «Նորմատիվ իրավական ակտերի մասին» օրենքի 13-րդ հոդվածի 8-րդ մասի պահանջները, համաձայն որի՝ «Նորմատիվ իրավական ակտերում բացառվում են իրավական նորմերի անհիմն կրկնությունները և ներքին հակասությունները:»։

	Ընդունվել է:

	3. Նախագծի 1-ին կետի 1-ին ենթակետով նախատեսվող փոփոխությամբ նախատեսվում է չնախատեսել գնահատման արդյունքների բողոքարկման առանձին ընթացակարգ։ Նախագծի հիմնավորման համաձայն՝ բողոքարկման ընթացակարգի սահմանումը առաջին կիրառման փուլում կարող է լրացուցիչ վարչական գործընթացներ առաջացնել՝ նախքան գնահատման նոր համակարգի գործնական կիրառման արդյունքում հնարավոր խնդիրների և ռիսկերի ամբողջական բացահայտումը։ Վերոգրյալով պայմանավորված՝ նախագծով նախատեսվում է 2026 թվականի համար բողոքարկման ընթացակարգ չկիրառել՝ դրա անհրաժեշտությունը և կիրառման մեխանիզմները գնահատման համակարգի առաջին տարվա արդյունքների հիման վրա հետագայում վերանայելու նպատակով:
Այս առումով առաջարկում ենք սույն Նախագծով նախատեսել բողոքարկման հնարավորություն՝ միաժամանակ սահմանելով, որ այն կարող է գործել որոշակի ժամկետից հետո, ինչը հնարավորություն կտա նշված ժամանակահատվածում ամբողջական բացահայտել գնահատման նոր համակարգը՝ միաժամանակ պահպանելով բողոքարկման իրավունքը։ 

	Ընդունվել է:

	4. Նախագծի 1-ին կետի 6-րդ ենթակետի վերջում ծանոթագրության համարակալման եղանակը անհրաժեշտ է վերանայել՝ նկատի ունենալով «Նորմատիվ իրավական ակտերի մասին» օրենքի 21-րդ հոդվածի պահանջները, համաձայն որի՝ «Նորմատիվ իրավական ակտում բացատրությունների կամ ծանոթագրությունների տեքստը տրվում է առանձին հոդվածների, մասերի, կետերի, ենթակետերի կամ պարբերությունների տեսքով:»։

	Ընդունվել է:

	ՀՀ վարչապետի աշխատակազմ
	02/11/35168-2026
07.10.2026

	Սոցիալական հարցերի վարչություն
	

	Նախագծի վերաբերյալ ներկայացվում են հետևյալ դիտարկումները.
1. Նախագծի 1-ին կետի 1-ին ենթակետով առաջարկվում է Կառավարության 14.08.2025թ. N 1150-Ն որոշման հավելվածի (այսուհետ՝ հավելված)  13-14-րդ կետերը շարադրել նոր խմբագրությամբ, որի արդյունքում որոշման կարգավորումներից դուրս է մնում հավելվածի 13-րդ կետով սահմանված՝ ուսումնական հաստատությունների բարելավման ծրագրերում ֆինանսական միջոցները միայն ընթացիկ (գործառնական) ծախսերին ուղղելու մասին դրույթը, ինչի տրամաբանությունը հասկանալի չէ: Պարզաբանման ենթակա է նաև այն հանգամանքը, որ հավելվածի նոր խմբագրությամբ շարադրվող 13-րդ կետը կրկնում է գործող 14-րդ կետի, իսկ նոր 14-րդ կետը՝ գործող 15-րդ կետի կարգավորումը: 

	Ընդունվել է, համապատասխան խմբագրումները կատարվել են:

	
2. Խնդրահարույց է նախագծի 1-ին կետի նաև 2-րդ ենթակետով կատարվող փոփոխությամբ հավելվածի 18-րդ կետի նոր շարադրանքը, որի առաջին պարբերությունը բառացի կրկնում է նույն կետի գործող ձևակերպումը: Հիմնավորման ենթակա է, թե նույն կետի ավելացվող ենթակետերով ինչու է նախատեսվում, որ՝
1) գնահատման չափանիշները սահմանվում են հանձնաժողովի առաջին նիստում: Նկատի ունենալով այն հանգամանքը, որ այդ չափանիշները նախ պետք է մշակվեն և այնուհետև նոր միայն ներկայացվեն հանձնաժողովին՝ պարզաբանման ենթակա ենք համարում, թե հանձնաժողովի առաջին նիստում գնահատման չափանիշներ չհաստատելու պարագայում ինչ կարգավորում է նախատեսվում.  

2) «գնահատման չափանիշների կիրառման մեթոդաբանությունը, այդ թվում՝ դրանց կշիռները, շեմային արժեքները և գնահատման հաշվարկային մեխանիզմը, հրապարակման ենթակա չէ»։ 

	

Ընդունվել է:




Ընդունվել է: 18-րդ կետի 1-ին ենթակետը խմբագրվել է:




2 Գնահատման չափանիշների կիրառման մեթոդաբանությունը, այդ թվում՝ դրանց կշիռները, շեմային արժեքները և գնահատման հաշվարկային մեխանիզմը, հրապարակման ենթակա չլինելու վերաբերյալ դրույթի նպատակը գնահատման գործընթացի օբյեկտիվության և անաչառության ապահովումն է՝ կանխելով մեթոդաբանության նախապես հայտնի դառնալը և դրա հիման վրա գնահատման արդյունքների վրա կանխամտածված ազդեցություն գործելու հնարավորությունը։

	3. Առկա է նաև տեխնիկական բնույթի խնդիր: Չնայած նախորդիվ (հավելվածի 5-րդ կետում) Հայաստանի Հանրապետության կրթության, գիտության, մշակույթի և սպորտի նախարարի պաշտոնի համար սահմանվել է «այսուհետ՝ նախարար» կրճատ ձևը՝ հավելվածի նոր խմբագրությամբ շարադրվող 18-րդ և 19-րդ կետերի 2-րդ ենթակետերում գործածվում է նախարարի պաշտոնի ամբողջական անվանումը: 

	Ընդունվել է:

	4. Նախագծի 1-ին կետի 4-րդ ենթակետի համաձայն՝ հավելվածի 19-րդ կետի 4-րդ ենթակետը շարադրվում է նոր խմբագրությամբ, սակայն վերոհիշյալ կետը 4-րդ ենթակետ չունի: Բացի այդ, դրա ձևակերպումը չի համապատասխանում կետի նախորդ ենթակետերի շարադասությանը: 
Կարգի համատեքստում պարզաբանված չէ, թե ինչ է նկատի առնվում «նախարարության կողմից իրականացվող... առաջնահերթ ծրագիր» ձևակերպման տակ:

	Ընդունվել է:


Առաջնահերթ ծրագրեր են համարվում նախարարության կողմից տվյալ ուսումնական տարվա համար կրթության ոլորտի զարգացման հիմնական ուղղություններին և առկա խնդիրների լուծմանն ուղղված՝ առաջնահերթ իրականացվող ծրագրերը։ Քանի որ այդ ծրագրերը կարող են փոփոխվել յուրաքանչյուր ուսումնական տարվա համար՝ պայմանավորված ոլորտի զարգացման գերակայություններով և առկա խնդիրներով, նպատակահարմար չէ կարգում ամրագրել դրանց կոնկրետ անվանումները։ Դպրոցի՝ նման ծրագրերից առնվազն մեկին մասնակցելու պահանջի սահմանումը նպատակ ունի խրախուսել հաստատությունների ներգրավվածությունը կրթության ոլորտի զարգացմանն ուղղված պետական նախաձեռնություններում և նպաստել դրանց իրականացմանը հանրակրթական ուսումնական հաստատություններում։

	5. Նախագծի 1-ին կետի 5-րդ ենթակետով նախատեսվում է սահմանել, որ հաստատության ֆինանսական խրախուսման չափը ոչ ավելի, քան 10 մլն դրամ է՝ «հաշվի առնելով բյուջետային հատկացման ընդհանուր չափը», սակայն ֆինանսական խրախուսման նվազագույն չափ նախատեսված չլինելու պարագայում հասկանալի չէ բյուջետային հատկացման ընդհանուր չափը հաշվի առնելու իրավական բովանդակությունը և դրա հնարավոր ազդեցությունը խրախուսման չափի վրա (օրինակ՝ հնարավո՞ր է, որ այն գերազանցի 10 մլն դրամը): Սույն դիտարկումը վերաբերելի է նախագծի 1-ին կետի նաև 7-րդ ենթակետով առաջարկվող կարգավորմանը:

	   Ֆինանսական խրախուսման առավելագույն չափը՝ 10 մլն դրամ սահմանելու նպատակն է ապահովել խրախուսման չափի կանխատեսելիությունը և բյուջետային միջոցների արդյունավետ ու նպատակային բաշխումը։ «Հաշվի առնելով բյուջետային հատկացման ընդհանուր չափը» ձևակերպումը նախատեսում է, որ հաստատություններին տրամադրվող ֆինանսական խրախուսման չափերը որոշվում են նաև տվյալ նպատակով նախատեսված բյուջետային միջոցների ընդհանուր ծավալից և ներկայացված բարելավման ծրագրի ֆինանսական պահանջներից ելնելով։ Հետևաբար, ֆինանսական խրախուսման փաստացի չափը կարող է լինել 10 մլն դրամից պակաս՝ կախված բյուջետային հատկացումների ընդհանուր չափից և ֆինանսավորման ենթակա հաստատությունների թվից, սակայն չի կարող գերազանցել սահմանված առավելագույն չափը։ Նույն հիմնավորումը վերաբերելի է նաև նախագծի 1-ին կետի 7-րդ ենթակետով առաջարկվող կարգավորմանը։

	6. Նախագծի 1-ին կետի 9-րդ ենթակետով հավելվածի Ձև N 1-ը շարադրվում է նոր խմբագրությամբ, սակայն դրանում որևէ էական բովանդակային փոփոխություն չի կատարվում:

	Ձև N 1-ը նոր խմբագրությամբ շարադրելու անհրաժեշտությունը պայմանավորված է նախագծով առաջարկվող կարգավորումների հետ դրա համապատասխանեցման և ձևի կառուցվածքի ու բովանդակության հստակեցման անհրաժեշտությամբ՝ ապահովելով մրցույթին մասնակցող հաստատությունների վերաբերյալ տվյալների ներկայացման միասնականությունը։

	7. Նախագծի 1-ին կետի վերջին ենթակետի համարակալումը ճշգրտման կարիք ունի (7-րդի փոխարեն պետք է լինի 10-րդ): 
 

	Ընդունվել է:

	Իրավաբանական վարչություն
	

	1.     Նախագծի 1-ին կետի 1-ին ենթակետով նոր խմբագրությամբ շարադրվող որոշման 13-րդ և 14-րդ կետերում օգտագործվում է «նախարարության որոշմամբ» հասկացությունը, ինչն անհասկանալի է:


	Ձևակերպմամբ նկատի է առնվում նախարարության կողմից համապատասխան հնարավորությունների տրամադրման վերաբերյալ որոշում կայացնելը՝ հաշվի առնելով տվյալ տարվա առաջնահերթությունները, առկա ռեսուրսները և ծրագրերի իրականացման նպատակահարմարությունը։

	2.    Նախագծի 1-ին կետի 2-րդ ենթակետով որոշման 18-րդ կետով լրացվող 2-րդ ենթակետի համաձայն՝ գնահատման չափանիշների կիրառման մեթոդաբանությունը, այդ թվում՝ դրանց կշիռները, շեմային արժեքները և գնահատման հաշվարկային մեխանիզմը, հրապարակման ենթակա չէ։ Սակայն, հաշվի առնելով նշված մեթոդաբանության ներքին իրավական ակտ հանդիսանալու հանգամանքը, այն չի բխում «Նորմատիվ իրավական ակտերի մասին» օրենքի 23-րդ հոդվածի 7-րդ մասից: 


	Գնահատման չափանիշների կիրառման մեթոդաբանությունը, այդ թվում՝ դրանց կշիռները, շեմային արժեքները և գնահատման հաշվարկային մեխանիզմը, նախատեսվում է չհրապարակել՝ գնահատման գործընթացի օբյեկտիվությունն ու անաչառությունն ապահովելու, ինչպես նաև մեթոդաբանության նախապես հայտնի դառնալը և դրա հիման վրա գնահատման արդյունքների վրա կանխամտածված ազդեցություն գործելու հնարավորությունը բացառելու նպատակով։ Միաժամանակ, մեթոդաբանության իրավական բնույթը և դրա նկատմամբ կիրառելի հրապարակայնության պահանջները ենթակա են գնահատման՝ «Նորմատիվ իրավական ակտերի մասին» օրենքի 23-րդ հոդվածի 7-րդ մասի համատեքստում։

	ՀՀ վարչապետի աշխատակազմ
Սոցիալական նախարարական կոմիտեի նիստ/դիտարկումներ/
	30.10.2026թ.

	1. Նախագծի 1-ին կետի 1-ին ենթակետով լրացվող 15-րդ կետում «նախարարության որոշմամբ» բառերը անհրաժեշտ է փոխարինել «նախարարի հրամանով»՝ հաշվի առնելով, որ նախարարի կողմից ընդունվող համապատասխան իրավական ակտի տեսակը հրամանն է:

	Ընդունվել է:

	
2. Նախագծի 1-ին կետի 4-րդ ենթակետով նախատեսվում է 19-րդ կետը լրացնել նոր՝ 4-րդ ենթակետով՝ հետևյալ բովանդակությամբ.
«4 դպրոցը նախորդ ուսումնական տարվա ընթացքում մասնակցել է նախարարության կողմից տվյալ ուսումնական տարվա համար որպես առաջնահերթություն սահմանված առնվազն մեկ ծրագրի։», 
Հարկ ենք համարում նշել, որ Նախագծի 1-ին կետի 4-րդ ենթակետով նախատեսվող լրացումը բովանդակային առումով չի համապատասխանում 19-րդ կետին, ուստի առաջարկում ենք վերանայել և դիտարկել 20-րդ կետում լրացում կատարելու նպատակահարմարությունը:
	



Ընդունվել է:



	
	
	



